b'\n_START_ARTICLE_\nCarnegie Museum of Art din Pittsburgh\n_START_PARAGRAPH_\nCarnegie Museum of Art, situat la adresa 4400 Forbes Avenue \xc3\xaen ora\xc8\x99ul Pittsburgh, Pennsylvania, Statele Unite ale Americii, este un meuzeu de art\xc4\x83 antic\xc4\x83, modern\xc4\x83 \xc8\x99i contemporan\xc4\x83. Muzeul a fost fondat pe baza unei dona\xc8\x9bii ini\xc8\x9biale consistente a magnatului american Andrew Carnegie._NEWLINE_Muzeul expune opere ale pictorilor: Pierre Bonnard, Georges Braque, Paul C\xc3\xa9zanne, Edgar Degas, Fernand L\xc3\xa9ger, Paul Klee, Henri Matisse, Piet Mondrian, Claude Monet, Pablo Picasso, Camille Pissarro, Jackson Pollock, Pierre-Auguste Renoir, Vincent Van Gogh \xc8\x99i al\xc8\x9bii.\n_START_SECTION_\nSediul\n_START_PARAGRAPH_\nCl\xc4\x83direa muzeului a fost construit\xc4\x83 \xc3\xaen 1895 \xc8\x99i, \xc3\xaen decursul anilor, a suferit mai multe extinderi \xc8\x99i amplific\xc4\x83ri._NEWLINE_\xc3\x8en 1907 au fost construite \xe2\x80\x9eHall of Architecture\xe2\x80\x9d \xc8\x99i \xe2\x80\x9eHall of Sculpture\xe2\x80\x9d, care sunt, de fapt, dou\xc4\x83 saloane care sunt inspirate din cele ale muzeului Alicarnasso \xc8\x99i din camera interioar\xc4\x83 a Partenonului.'